62024CJ0204_INF
Hotărârea Curții (Camera a noua) din 20 noiembrie 2025 –Comisia/Irlanda (Directiva‑cadru în domeniul apei)
(Cauza C‑204/24)
„Neîndeplinirea obligațiilor de către un stat membru – Mediu – Directiva 2000/60/CE – Politica comunitară în domeniul apei – Netranspunere completă și corectă”
1.
Acțiune în constatarea neîndeplinirii obligațiilor – Examinarea de către Curte a temeiniciei – Situație care trebuie luată în considerare – Situația la expirarea termenului stabilit în avizul motivat
(art. 258 TFUE)
(a se vedea punctele 67, 68 și 114)
2.
Mediu – Politica Uniunii în domeniul apei – Directiva 2000/60 – Necesitatea unei transpuneri precise de către statele membre – Netranspunerea completă sau corectă a definițiilor din directivă – Neîndeplinire a obligațiilor
(art. 288 al treilea paragraf TFUE; Directiva 2000/60 a Parlamentului European și a Consiliului, astfel cum a fost modificată prin Directiva 2014/101, art. 2 pct. 38)
(a se vedea punctele 69 și 71-77)
3.
Mediu – Politica Uniunii în domeniul apei – Directiva 2000/60 – Obiective de mediu – Obligația autorităților naționale competente de a acorda prioritate obiectivului cel mai strict în prezența mai multor obiective referitoare la același corp de apă – Netranspunere în ceea ce privește apele subterane și corpurile de apă din zonele protejate – Neîndeplinire a obligațiilor
[Directiva 2000/60 a Parlamentului European și a Consiliului, astfel cum a fost modificată prin Directiva 2014/101, art. 4 alin. (1) lit. (b) și (c) și alin. (2)]
(a se vedea punctele 82-85 și 89-91)
4.
Mediu – Politica Uniunii în domeniul apei – Directiva 2000/60 – Obligația de a întocmi, pentru fiecare district hidrografic, o analiză a caracteristicilor sale, un studiu al efectelor activității umane asupra stării apelor de suprafață și a apelor subterane, precum și o analiză economică a utilizării apei – Revizuirea periodică și actualizarea acestor analize și studii – Lipsă – Neîndeplinire a obligațiilor
[Directiva 2000/60 a Parlamentului European și a Consiliului, astfel cum a fost modificată prin Directiva 2014/101, art. 5 alin. (2)]
(a se vedea punctele 97-102)
5.
Mediu – Politica Uniunii în domeniul apei – Directiva 2000/60 – Ape utilizate la captarea apei potabile – Obligația statelor membre de a preveni deteriorarea calității corpurilor de apă identificate – Obligație de rezultat – Marjă de apreciere a statelor membre în privința măsurilor care trebuie adoptate – Limite – Obligație aplicabilă nu numai corpurilor de apă de suprafață, ci și apelor subterane destinate consumului uman – Obligația de a desemna toți operatorii responsabili pentru aprovizionarea cu apă potabilă – Lipsa unei transpuneri complete – Neîndeplinire a obligațiilor
[Directiva 2000/60 a Parlamentului European și a Consiliului, astfel cum a fost modificată prin Directiva 2014/101, art. 7 alin. (1) și (3)]
(a se vedea punctele 117-121 și 123-125)
6.
Mediu – Politica Uniunii în domeniul apei – Directiva 2000/60 – Principiul recuperării costurilor serviciilor legate de utilizarea apei – Obligația statelor membre de a insera un raport privind realizarea acestui principiu în planul districtului hidrografic – Elemente care trebuie analizate în acest raport – Lipsa unei transpuneri complete – Neîndeplinire a obligațiilor
[Directiva 2000/60 a Parlamentului European și a Consiliului, astfel cum a fost modificată prin Directiva 2014/101, art. 9 alin. (1) și (2), art. 13, și anexa III]
(a se vedea punctele 139-148)
7.
Mediu – Politica Uniunii în domeniul apei – Directiva 2000/60 – Obligația de a elabora programe de măsuri – Întindere – Elaborarea măsurilor de bază – Măsuri de control al captărilor de apă dulce din apele de suprafață și din apele subterane și al îndiguirilor de apă dulce de suprafață – Posibilitate de scutire în ceea ce privește captările sau îndiguirile care nu au un impact semnificativ asupra stării apelor – Reglementare națională care prevede un prag foarte ridicat pentru înregistrarea captărilor de apă – Inadmisibilitate
[Directiva 2000/60 a Parlamentului European și a Consiliului, astfel cum a fost modificată prin Directiva 2014/101, art. 11 alin. (3) lit. (e)]
(a se vedea punctele 179 și 181-186)
8.
Mediu – Politica Uniunii în domeniul apei – Directiva 2000/60 – Obligația de a elabora programe de măsuri – Întindere – Elaborarea măsurilor de bază – Îmbunătățirea condițiilor hidromorfologice în vederea atingerii stării ecologice necesare sau a unui potențial ecologic bun al corpurilor de apă artificiale sau puternic modificate – Instituirea și efectuarea de controale în acest scop – Sisteme de control care trebuie să fie întemeiate pe norme generale obligatorii de drept intern – Lipsă – Neîndeplinire a obligațiilor
[Directiva 2000/60 a Parlamentului European și a Consiliului, astfel cum a fost modificată prin Directiva 2014/101, art. 11 alin. (3) lit. (i)]
(a se vedea punctele 199-203)
9.
Acțiune în constatarea neîndeplinirii obligațiilor – Proba neîndeplinirii obligațiilor – Sarcină a probei care revine Comisiei – Prezentarea unor elemente care indică neîndeplinirea obligațiilor – Prezumții – Inadmisibilitate
(art. 258 TFUE)
(a se vedea punctele 209 și 210)
10.
Mediu – Politica Uniunii în domeniul apei – Directiva 2000/60 – Obligația de a elabora programe de măsuri – Întindere – Elaborarea măsurilor de bază – Măsuri de prevenire a pierderilor importante de poluanți din instalațiile tehnice și a poluării accidentale – Obligație aplicabilă nu numai corpurilor de apă de suprafață, ci și apelor subterane – Netranspunere în ceea ce privește apele subterane – Neîndeplinire a obligațiilor
[Directiva 2000/60 a Parlamentului European și a Consiliului, astfel cum a fost modificată prin Directiva 2014/101, art. 11 alin. (3) lit. (l)]
(a se vedea punctele 217-221)
11.
Mediu – Politica Uniunii în domeniul apei – Directiva 2000/60 – Obligația de a întocmi, pentru fiecare district hidrografic, o analiză a caracteristicilor sale, un studiu al efectelor activității umane asupra stării apelor de suprafață și a apelor subterane, precum și o analiză economică a utilizării apei – Întindere – Necesitatea de a identifica presiunile antropice importante și de a evalua impactul acestora – Netranspunere în termenele acordate – Neîndeplinire a obligațiilor
[Directiva 2000/60 a Parlamentului European și a Consiliului, astfel cum a fost modificată prin Directiva 2014/101, art. 3 și 4 și art. 5 alin. (1), și anexa II, pct. 1.4. și 1.5]
(a se vedea punctele 229-232 și 235-240)
12.
Mediu – Politica Uniunii în domeniul apei – Directiva 2000/60 – Obligația de monitorizare a stării apelor de suprafață, a apelor subterane și a zonelor protejate – Întindere – Cerințe privind monitorizarea stării ecologice și a stării chimice a apelor de suprafață – Cerințe privind monitorizarea stării chimice a apelor subterane – Netranspunere în termenele acordate – Neîndeplinire a obligațiilor
[Directiva 2000/60 a Parlamentului European și a Consiliului, art. 4 și art. 8 alin. (1) și (2), și anexa V, pct. 1.3.1-1.3.5 și pct. 2.4.5 primul paragraf]
(a se vedea punctele 229-232 și 235-240)
Dispozitivul
1)
Prin netranspunerea integrală sau corectă a articolului 2 punctul 38, a articolului 4 alineatul (2), a articolului 5 alineatul (2), a articolului 7 alineatul (3), a articolului 9 alineatul (2) și a articolului 11 alineatul (3) literele (a)-(d) în ceea ce privește apele subterane, a articolului 11 alineatul (3) litera (e) și a articolului 11 alineatul (3) litera (i) în ceea ce privește apele de suprafață, a articolului 11 alineatul (3) litera (l) în ceea ce privește apele subterane, precum și a punctelor 1.4 și 1.5 din anexa II și a punctelor 1.3.1-1.3.5 și a punctului 2.4.5 primul paragraf din anexa V la Directiva 2000/60/CE a Parlamentului European și a Consiliului din 23 octombrie 2000 de stabilire a unui cadru de politică comunitară în domeniul apei, Irlanda nu și‑a îndeplinit obligațiile care îi revin în temeiul acestor dispoziții.
2)
Respinge în rest acțiunea.
3)
Obligă Irlanda la plata cheltuielilor de judecată.